SL Uradni list Evropske unije C 13/34

Izvleček iz odločbe o Bank of Credit and Commerce International v skladu z Direktivo 2001/24/ES Evropskega parlamenta in Sveta o reorganizaciji in prenehanju kreditnih institucij

2010/C 13/10

Bank of Credit and Commerce International Holdings (Luxembourg) SA

Bank of Credit and Commerce International SA

Bank of Credit and Commerce International (Overseas) Ltd.

Credit and Finance Corporation Ltd.

International Credit and Investment Company (Overseas) Ltd.

LIKVIDACIJSKI POSTOPKI BCCI

Datum za prijavo terjatev

Na Kajmanskih otokih, v Luksemburgu, Angliji in Združenih arabskih emiratih (vse države so pogodbenice sporazuma o združevanju (Pooling Agreement) z dne 10. novembra 1994, ki ureja usklajeno prenehanje skupine BCCI na svetovni ravni) so bili v likvidacijskih postopkih zgoraj navedenih družb BCCI/ICIC/CFC („likvidacijski postopki BCCI“) sprejeti uradni ukrepi za določitev končnega datuma za prijavo terjatev.

Končni datum za prijavo terjatev – 31. marec 2010

Končni datum, do katerega morajo upniki prijaviti svoje terjatve, da bi prejeli deleže stečajne mase iz katerega od likvidacijskih postopkov BCCI, je bil uradno določen 31. marca 2010. Upniki, ki do tega datuma ne prijavijo svojih terjatev, bodo izključeni iz pravice, da prejmejo vse že določene deleže stečajne mase in deleže stečajne mase v prihodnosti. Če želite prijaviti terjatev, se čim prej obrnite na likvidacijske upravitelje, tako da uporabite zadevne kontaktne podatke na koncu tega obvestila. Nato boste prejeli obrazec za dokazilo dolga, ki ga je treba skupaj z vsem ustreznim dokaznim gradivom k terjatvi poslati likvidacijskim upraviteljem, tako da ga ti prejmejo najpozneje do 31. marca 2010.

Terjatve, ki so prijavljene neposredno v likvidacijskih postopkih BCCI v Luksemburgu ali Združenih arabskih emiratih, morajo biti poslane s priporočeno pošto. Priporoča se, da se terjatve, ki se prijavijo neposredno v likvidacijskih postopkih BCCI na Kajmanskih otokih in v Angliji, če je mogoče, tudi pošljejo s priporočeno pošto, da se lahko preveri njihov prejem do tega roka.

Prijavljene terjatve

Če ste prijavili terjatev in jo likvidacijski upravitelji še niso priznali (v celoti ali deloma) ali uradno zavrnili (v celoti ali deloma), se čim prej obrnite na likvidacijske upravitelje, tako da uporabite zadevne kontaktne podatke na koncu tega obvestila. Zadevni upniki v likvidacijskih postopkih v Luksemburgu morajo prijaviti novo terjatev s priporočeno pošto pri luksemburških likvidacijskih upraviteljih pred 31. marcem 2010, sicer bodo izključeni iz pravice do prijave zadevne terjatve.

Če ste prijavili terjatev in menite, da niste bili deležni vseh koristi sedmih deležev stečajne mase, do katerih ste upravičeni (ki trenutno znašajo 86,5 % navadnih terjatev), se čim prej obrnite na likvidacijske upravitelje, tako da uporabite zadevne kontaktne podatke na koncu tega obvestila.

Vsi upniki se opominjajo, da morajo vložiti ločen obrazec za dokazilo dolga za vsak posamezni račun ter za vsako dodatno terjatev. Če tega ne bodo storili, bo pomenilo, da določena terjatev ni bila prijavljena in je ni mogoče upoštevati pri deležih stečajne mase.

Vlagatelji, ki so prejeli plačila iz sheme nadomestil vlagateljem, so morda zdaj upravičeni do izplačila iz enega od likvidacijskih postopkov BCCI in naj se obrnejo na zadevne likvidacijske upravitelje.

STROŠKI LIKVIDACIJSKIH POSTOPKOV/STORITVE PRI LIKVIDACIJSKIH POSTOPKIH BCCI

Stranka, ki je izvedla storitve v likvidacijskih postopkih BCCI, ali ima zaradi drugih razlogov plačilno terjatev, ki predstavlja stroške katerega od teh likvidacijskih postopkov, in še ni dobila plačila, se mora takoj obrniti na likvidacijske upravitelje, tako da uporabi zadevne kontaktne podatke na koncu tega obvestila.

PRIHODNJI POTEK LIKVIDACIJSKIH POSTOPKOV

Likvidacijski upravitelji si še naprej prizadevajo za različne izterjave in dokler te dejavnosti ne bodo končane, ne bodo zaključili likvidacijskih postopkov.

Bank of Credit and Commerce International Holdings (Luxembourg) SA Bank of Credit and Commerce International SA — Luxembourg BCCI SA (In Liquidation) 2a, Kalchesbruck 1852 Luxembourg LUXEMBOURG Tel. +352 4364-641 Faks +352 4266-61

Bank of Credit and Commerce International SA — England/Isle of Man/Scotland BCCI SA (In Liquidation) Athene Place, 5th Floor 66 Shoe Lane London EC4A 3BQ UNITED KINGDOM Tel. +44 2070070800 Faks +44 2070070799 E-naslov: ukbcci@deloitte.co.uk

Bank of Credit and Commerce International SA — United Arab Emirates Liquidation Administration of UAE Branches of BCCI (SA) Luxembourg PO Box 2255 Abu Dhabi UNITED ARAB EMIRATES (UAE) Tel. +971 26663204 / 26650600 Faks +971 26658254